La Sant Silvestre Solidària torna als carrers de Llíria
20 de desembre de 2022

Llíria recupera enguany una de les seues cites tradicionals de les festes nadalenques, la Carrera Sant Silvestre Solidària que organitza la Regidoria d'Esports de l'Ajuntament edetà. La popular prova, que combina esport i solidaritat, se celebrarà el dijous 29 de desembre a les 19.00 hores. Es disputarà sobre un recorregut urbà de 3 quilòmetres, amb eixida i meta a la plaça Major.

La recaptació de les inscripcions anirà a benefici de la Junta Local de Llíria de l'Associació Espanyola Contra el Càncer (AECC). Els dorsals, al preu d'1 euro, estaran a la venda a partir des d’este dijous, 22 de desembre, i fins al dia 28 en els comerços locals Twinner Edeta Running, Sport Moros, La Bolseria i Drogueria Ca Mari. El dia de la prova, i fins a 20 minutos abans de l'inici de la carrera, també es podran adquirir a la mateixa plaça Major.

S'entregaran premis als participants més ràpids, tant en categoria masculina com en femenina, i també a la millor disfressa individual i col·lectiva. Les persones guanyadores rebran un val de compra de la Federació del Comerç de Llíria.